armvectores/hy_wikipedia_2023 huggingface dataset:
All Night

«All Night», (անգլերենից թարգմանաբար՝ «Ողջ գիշեր»), BTS հարավկորեական բոյ բենդի անդամներ՝ Rap Monster-ի ու Շուգայի, ինչպես նաև ամերիկացի ռեփեր Juice Wrld-ի համատեղ կատարած երգերից։


== Նկարագրություն ==
Սինգլը թողարկվել է 2019 թվականի հունիսի 21-ին։ Սա երրորդ սինգլն է BTS World: Original Soundtrack-ից։
Երգը նկարագրվել է որպես «միջին տեմպի հիփ-հոփ՝ 90-ական թվականների սառը մթնոլորտով»։


== Դիրքը չարթերում ==


== Ծանոթագրություններ ==
Պիրին

Պիրին (բուլղար․՝ Пирин), լեռնաշղթա Բուլղարիայի հարավ-արևմուտքում, Ստրումա և Մեստա գետերի միջև։ Երկարությունը մոտ 75կմ է։ Ամենաբարձր գագաթը Վիխրենն է (2914մ)։ Պիրինը Բուլղարիայի ամենաբարձր լեռնաշղթաներից մեկն է. ունի 2600մ և ավելի բարձրություն ունեցող 45 գագաթ։ Լեռները միասին կազմում են 1210 կմ² մակերեսով տարածք։
Լեռը կոչված է սլավոնական դիցարանի գլխավոր աստծու՝ կայծակի և ամպրոպի աստված Պերունի անունով։


== Ռելիեֆ ==

Սառցակալման հետևանքով լեռները ձեռք են բերել ալպյան ձև (թեք, ժեռուտ լանջեր, ջրբաժաններ, սուր գագաթներ)։ Պիրինի կիրճերում կան բազմաթիվ լճեր, որոնցից ամենամեծը Պոպովո լիճն է։ Պիրինի լեռները հիմնականում բաղկացած են գրանիտից և մարմարից։
Պիրինը բաժանված է երեք մասի՝ հյուսիսային, միջին և հարավային։ Հյուսիսային Պիրինը տարածքով ամենամեծն է։ Նրա ամենաբարձր գագաթը Վիխրենն է։ Հարավային Պիրինը ավելի մեծ է միջին Պիրինից, բայց ռելիեֆի բնույթով ավելի ցածր է։


== Կլիմա ==

Պիրինի կլիման բարձրլեռնային է՝ միջերկրածովյան ազդեցությամբ և արևմտյան ու հարավարևմտյան քամիների առկայությամբ։ Բաժանվում է կլիմայական երեք գոտիների՝ ցածրլեռնային (մինչև 1000մ բարձրություն ծովի մակարդակից), միջինլեռնային (1000-1600մ) և բարձրլեռնային (1600մ-ից բարձր)։ Տեղումների տարեկան քանակը 600-1000մմ է։ Տեղումների ամենամեծ քանակը դիտարկվում է նոյեմբեր-դեկտեմբեր ամիսներին։ Ձմռանը լինում են առատ տեղումներ ձյան տեսքով։


== Կենդանական և բուսական աշխարհ ==

Մինչև 2000մ բարձրություններում կան անտառներ (ներքևում՝ կաղնու, բոխու, հաճարենու, վերևում՝ սոճու), լեռնային մարգագետիններ։ Լեռան վերին մասում գտնվում է Պիրին ազգային պարկը, որը գտնվում է ՅՈՒՆԵՍԿՕ-ի պահպանության ներքո։ Միջերկրածովյան կլիմայի շնորհիվ՝ տեղանքը հարուստ է կենդանական և բուսական աշխարհով։ Այստեղ աճում են հազվագյուտ որոշ բուսատեսակներ՝ էդելվեյս, պիրինյան կակաչ։ Լեռներում պահում են խոշոր եղջերավոր անասուններ և ոչխարի հոտեր։
Պիրինում է գտնվում Բուլղարիայի ամենահին ծառը, որը աշխարհի հնագույն ծառերից է՝ Բայկուշևի սոճին. այն մոտ 1.300 տարեկան է։


== Զբոսաշրջություն ==
Պիրինը հայտնի է լեռնագնացների շրջանում։ Այստեղ կան և' դժվարին ուղիներ հմուտ լեռնագնացների համար, և' համեմատաբար մատչելի ուղիներ սկսնակների համար։ Կա լեռնադահուկային մարզաձևով զբաղվելու հնարավորություն (օրինակ՝ Բանսկո)։ Մեծ պահանջարկ ունեն հանքային աղբյուրները (օրինակ՝ Սանդանսկի առողջարան)։


== Ծանոթագրություններ ==


== Արտաքին հղումներ ==
Պիրինի ազգային պարկ Archived 2016-01-10 at the Wayback Machine.
Արշավագնացությունը Պիրինի լեռներում Archived 2016-10-15 at the Wayback Machine.
(5658) Կլաուսբաադեր

(5658) Կլաուսբաադեր (անգլ.՝ Clausbaader), աստերոիդ աստերոիդների հիմնական գոտում։ Հայտնաբերվել է 1950 թվականի փետրվարի 17-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,755403 ա. մ., առավելագույնը մոտենում է 2,6019 ա. մ. հեռավորության վրա և հեռանում 2,9089 ա. մ.։ Արեգակի շուրջ մեկ ամբողջական պտույտ է կատարում 1670,61 երկրային օրվա ընթացքում, իր ուղեծրով շարժվելով միջինում 0,21549 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5658) Կլաուսբաադեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բիբիշկի

Բիբիշկի (ռուս.՝ Бибишки), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիմիտրիս Պիկիոնիս

Դիմիտրիս Պիկիոնիս (հուն.՝ Δημήτρης Πικιώνης, 1887[…], Պիրեյոս, Հունաստան - օգոստոսի 28, 1968(1968-08-28), Աթենք, Հունաստան), հույն ճարտարապետ։


== Կենսագրություն ==
Դիմիտրիս Պիկիոնիսը ծնվել է 1887 թվականին՝ Պիրեյ քաղաքում։
Սովորել է Աթենքի համալսարանում։ Ուսանել է նաև Փարիզում և Մյունխենում։ Պիկիոնիսը ծանոթանալով Պոլ Սեզանի հետ սկսել է աշխատել նրա մոտ։
1932 թվականին սկսել է նախագծել է Մարիկ Կոտոպուլի անվան դպրոցի հատակագիծը։ 1933 թվականին գծագրել է Սալոնիկի դպրոցի նախագիծը։
1966 թվականին դարձել է Աթենքի ակադեմիայի անդամ։
Մաահցել է 1968 թվականին՝ Աթենքում։


== Գրականություն ==
Δημήτρη Πικιώνη, Κείμενα, ΜΙΕΤ, 2000
Ferlenga Alberto, Dimitris Pikionis 1887—1968, Electa Mondadori, 1999 (it.)
Τσιαμπάος, Κώστας, Κατασκευές της όρασης, Αθήνα: Ποταμός, 2010


== Ծանոթագրություններ ==


== Արտաքին հղումներ ==
Դիմիտրիս Պիկիոնիսի աշխատանքները
Պրոֆիլը archinform.net կայքում
Դվորյանինովո (գյուղ, Դուխովշչինսկի շրջան)

Դվորյանինովո (ռուս.՝ Дворяниново), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսկի Թուր

Օսկի Թուր, սրբատեղի Մեծ Հայքի Աղձնիք նահանգի Սասուն գավառի Խիանք գավառակի Իշխանաձոր գյուղի մոտ։


== Ծանոթագրություններ ==
Գայկի (այլ կիրառումներ)

Գայկի, կարող է վերաբերել՝

Գայկի - գյուղ, Ուկրաինայի Ժիտոմիրի մարզի Վոլոդարսկ-Վոլինկիի շրջանում
Գայկի - գյուղ, Ուկրաինայի Սումիի մարզի Կոնոտոպի շրջանում
Գայկի - գյուղ, Ուկրաինայի Վոլինի մարզի Տուրիի շրջանում
Էլ Գառոբո

Էլ Գոռոբո (իսպ.՝ El Garrobo), համայնք Իսպանիայում, մտնում է Սևիլյա պրովինցիայի մեջ, մտնում է Անդալուզիայի ինքնավար միության կազմի մեջ։ Համայնքը գտնվում է Սիեռա Նորտ դե Սևիլյա շրջանի մեջ։ Տարածքը զբաղեցնում է 45 կմ2։ Բնակչությունը 772 մարդ (2010-ի դրությամբ)։


== Ժողովրդագրություն ==


== Արտաքին հղումներ ==
El Garrobo Archived 2007-09-30 at the Wayback Machine.
Información de El Garrobo Archived 2005-11-20 at the Wayback Machine.
Գուրիևկա (գյուղ, Նովայա Օդեսայի շրջան)

Գուրիևկա (ուկրաիներեն՝ Гурївка), գյուղ Ուկրաինայի Նիկոլաևի մարզի Նովայա Օդեսայի շրջանում։ Հիմնադրվել է 1775 թվականին։
2001 թվականի տվյալներով Գուրիևկա գյուղում բնակվում էր 1 349 մարդ։ Բնակավայրը զբաղեցնում է 1949 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մենատիպ

Մենատիպ, մոնոտիպիա (մոնո․ և հուն. τύπος — դրոշմ), տպագիր գրաֆիկայի տեսակ։ Մենատիպ տեխնիկայի տպանմուշ ստանալու համար բացարձակ ողորկ տպագրական կաղապարի մակերեսին ձեռքով անց են կացնում ներկերը՝ հաստոցի վրա հերթականությամբ տպելու նպատակով։ Թղթի վրա ստացված դրոշմանկարը լինում է միակը, եզակին։ Մենատիպ տեխնիկայով կատարված աշխատանքներին բնորոշ են նուրբ գունահարաբերումները, մեղմ ու սահուն ուրվագծերը և արտաքնապես ջրաներկ նկարներ են հիշեցնում։ Մենատիպը հայտնի է 17-րդ դարից, սակայն տարածում է գտել 19-րդ դարի վերջին և հատկապես՝ 20-րդ դարում։
Մորի (այլ կիրառումներ)

Մորի, կարող է վերաբերել՝

Մորի - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում
Մորի - գյուղ Արևմտյան Հայաստանում, Բալուի գավառակում
Մորի - կոմունա Իտալիայում, գտնվում է Տրենտինո Ալտո Ադիջե մարզում՝ Տրենտո գավառում
Ժողովածու (497)

ժողովածու (497), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 497 թվի տակ։ Ձեռագիրը գրվել է 1671 թվականին Սահակ, Սարգիս, Ղազար գրիչների կողմից, ենթադրաբար Ագուլիսում։ Ստացողները եղել են Խաչատուր վարդապետը, Թովմաս աբեղան, Տեր Գրիգորը։ Գրված է թղթի վրա, որը ունի 24.5×18.5 չափս։ Ձեռագիրը կազմված է 529 թերթից։ Գրված է երկսյուն, բոլորագրով։ Ունի ուսանցազարդ մանրանկարներ։ Պահպանակը ունի 1 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ, Ավետարան։ Հիշատակարաններ՝ 10ա, 24ա, 45ա, 57ր, 230ր, 264ր, 273բ, 405ա, 526ա, կնիք՝ 1ա (1706 թ․ Պետրոս վարդապետ)։


== Բովանդակություն ==
Յակ․ Մծրնեցւոյ Զգօն գիրք։
Յաղագս Դ ղետոցն ի գրոց Ստ․ Սիւնեցւոյ։
Եփրեմի Ճառք։
Թուղթ Արամայ։
Տիրանայ վարտապետի Պատասխանի հարցմանց թագաւորաց Աղուանից։
Ան․ Նարեկացւոյ Գիր խոստովանութհան։
Ան․ Շիրակացւոյ Սակս բացայայտութեան թուոց։
Հարցմունք Բարսղի և պատասխանիք Գրիգորի։
Հարցմունք Բարսղի և պատասխանիք Ասլօղինարի։
Հարցումն Արձանայ և պատասխանի Եղնկայ։
Եղնկայ Խրատ ոգեշահ։
Յաղագս բնութեան և գոյացութեան մարդոյն։
Աբուսայիդայ Յաղագս կազմութեան մարդոյն։
Եփրեմի և Ոսկեբերանի Ներրողեանք։
Ալբերդիոսի Յաղագս բնութեան մարդկային մարմնոյն։
Յաղագս բնութեան մարդկային մարմնոյն։
Յաղագս Դ դետոցն ի դրոց Ստ․ Սիւնեցւոյ։


== Ծանոթագրություններ ==
Ճարտալ

Ճարտալ (վրաց.՝ ჭარტალი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 720 մետր բարձրության վրա։ Շրջկենտրոն Խարագաուլից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 53 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Վեներա և Ադոնիս (նկար, Տիցիան)

«Վեներա և Ադոնիս» (իտալերեն՝ Venere e Adone) Տիցիանի (իտալ.՝ Tiziano Vecellio) կտավներից մեկը՝ նկարված 1553 թվականին։ Նկարը Տիցիանի յոթ գործերից մեկն է, որը ստեղծվել է Իսպանիայի թագավոր Ֆիլիպ II- ի համար՝ 16-րդ դարում։ Ներկայումս ցուցադրվում է Մադրիդի Պրադո թանգարանում։
Հետագայում Տիցիանը այս նկարի մի քանի տարբերակ է նկարում, որոնք այժմ գտնվում են Լոս Անջելեսի Գեթիի թանգարանում, Լոնդոնի ազգային պատկերասրահում, Նյու Յորքի մետրոպոլիտենում, Օքսֆորդի Աշմոլի թանգարանում, Հռոմի Հին արվեստի ազգային պատկերասրահում, ինչպես նաև Վաշինգթոնի Արվեստի ազգային պատկերասրահում:
Նկարի տարբերակներից մեկը Պուշկինի անվան կերպարվեստի թանգարանում է։ Նկարը թանգարանում է հայտնվել՝ որպես Տիցիանի նկարի կրկնօրինակ։ Վ. Մարկովան նկարը վերագրվել է  Տիտյանին։ Հետագայում նա տեսակետ է հայտնում, որ նկարը  մոսկովյան տարբերակի նախատիպն է, որից նկարվել է Պրադոյի թանգարանի նկարը։


== Տես նաև ==
«Ակտեոնի մահը» (Տիցիան)
«Դիանա և Կալիստո» (Տիցիան)
«Դիանա և Ակտեոն» (Տիցիան)
Դանայա (Տիցիան)


== Ծանոթագրություններ ==


== Գրականություն ==
Gentili A., Tiziano, Firenze, 1990
Brock M., Titian et Veronese: Adonis à l’epreuve de Venus, in Andromede ou le heros a l’epreuve de la beautè, Parigi, 1996
Gentili A., Tiziano, Giunti, Firenze, 1998
Gentili A., Corpo femminile e sguardo maschile, in Il nudo nell’arte, Roma, 2002
Gibellini C. (a cura di), Tiziano, RCS Skira, Milano, 2003
Fazzini A., Venere che trattiene Adone, in Grandi Musei del mondo, 10, 2004
Օլիվիե Դիոն

Օլիվիե Դիոն (ֆր.՝ Olivier Dion, օգոստոսի 10, 1991(1991-08-10), Շերբրուկ, Քվեբեկ, Կանադա), կանադացի երգիչ, երգահան: Երգում է հիմնականում ֆրանսերեն:


== Կարիերա ==


=== 2008: Late Young ===
2008 թվականին Օլիվիե Դիոն Դենիել Համլիչի և Մեթյու Գայզերի հետ հիմնադրել է ինդի ռոք «Late Young» խումբը: Նրանք թողարկել են Nativity մինի ալբոմը, որտեղ Դիոնը հանդես է եկել ոչ միայն վոկալիստի, այլև բաս կիթառահարի դերում:


=== 2012 թվականից մինչ օրս ===
Դիոնը 2012 թվականին առաջին անգամ նկարահանվել է «Աստղային ակադեմիա» հեռուստաշոուում՝ մրցելով լավագույն երգչի կոչման համար: Չնայած նրան, որ Դիոնը չի հաղթել, նա մասնակցել է Աստղային ակադեմիայի շրջագայությանը, որն ունեցել է ավելի քան 130 000 հանդիսատես: Նրա "Pour exister" երգը դարձել է Քվեբեքի ռադիոյի հիթ:
2013 թվականի ամռանը, Դիոնը նվագել է Լինք Լարքին «Մազերի համար լաք» մյուզիքլում, որի ռեժիսորն է Դենիս Ֆիլիտրոլտը:
2014 թվականի դեկտեմբերի 1-ին Columbia France-ը հայտարարել է, որ Դիոնը պայմանագիր է կնքել ընկերության հետ, համաձայն որի ընկերությունը պետք է օգներ երգչին՝ սկսելու իր եվրոպական կարիերան: Նույն օրը Դիոնի "Si j'étais son soleil երգը հայտնվեց եվրոպական ռադիոների եթերում:
2015 թվականի փետրվարի 18-ին, 19-ին և 20-ին Դիոնը Վերոնիկ Դիքերի հետ հանդես է եկել Փարիզի Օլիմպիա համերգասրահում: 2015 թվականի հունիսի 11-ին նրան տրվել է Դ'Արտանյանի դերը՝ «Երեք հրացանակիրները» մյուզիքլի շրջանակներում, որը մինչև 2017 թվականի հունվար ամիսը շրջագայել է հյուրախաղերով Ֆրանսիայում:
2015 թվականի հունիսի 16 Դիոնը թողարկել է "Je t'aime c'est tout" երգի տեսահոլովակը, որը դարձավ մյուզիքլի առաջին սաունդրեքը:
Դիոնը մասնակցել է նաև ֆրանսիական «Պարեր աստղերի հետ» հեռուստամրցույթին՝ զբաղեցնելով երրորդ հորիզոնականը իր զուգընկեր Քենդիս Պասկալի հետ միասին:


== Սկավառակագրություն ==


=== Ալբոմներ, որոնք թողարկվել են Աստղային ակադեմիայի շրջանակներում ===
2012: Star Académie 2012 (160,000 օրինակ է վաճառվել)
2012: Star Académie Noël 2012 (80,000 օրինակ է վաճառվել)


=== Սոլո ալբոմներ ===
2014: Olivier Dion


=== Սոլո սինգլներ ===
2014: "Si j'étais son soleil"


== Ծանոթագրություններ ==
Ռոն Ռոբերտ Ցիլեր

Ռոն Ռոբերտ Ցիլեր (գերմ.՝ Ron-Robert Zieler, փետրվարի 12, 1989(1989-02-12), Քյոլն, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի ֆուտբոլիստ, դարպասապահ։ 2016 թվականից հանդես է գալիս «Լեսթեր Սիթի» ակումբում։ 2008 թվականին Ցիլերը պաշտպանում էր Գերմանիայի դարպասը Եվրոպայի երիտասարդական առաջնության ժամանակ, որտեղ գերմանացիներն զբաղեցրին առաջին տեղը։


== Ակումբային կարիերա ==
2008/09 մրցաշրջանի սկզբին Ցիլերը առաջին անգամ ստացավ հավաքականի հիմնական համարը՝ 38։ 2008 թվականի սեպտեմբերի 23–ին Լիգայի գավաթի ժամանակ ընդդեմ Միդլսբորոի նա առաջին անգամ հայտնվեց հիմնական հավաքականի հայտերում 2008 թվականի նոյեմբերի 26–ին Ցիլերը վարձույթով գնաց Նորտգեմպտոն Տուան ակումբը մինչև դեկտեմբերի 31–ը։ Իսկ վարձույթը իր հերթին երկարեց մինչև 2009 թվականի հունվարի 31–ը, իսկ հետո մինչև փետրվարի 25–ը։


== Ձեռքբերումներ ==


=== Միջազգային ===
 «Գերմանիաի հավաքական»

Եվրոպայի առաջնություն․ 2008 թ.
Եվրոպայի առաջնության բրոնզե մեդալակիր․ 2012 թ.
Աշխարհի չեմպիոն․ 2014 թ.


== Ծանոթագրություններ ==


== Արտաքին հղումներ ==
Խաղացողի պրոֆիլը ManUtd.com–ում (անգլ.)
Խաղացողի պրոֆիլը MUFCInfo.com–ում (անգլ.)
Պավլովկա (գյուղ, Կեգիչևի շրջան)

Անվան այլ կիրառումների համար տե՛ս՝ ՊավլովկաՊավլովկա (ուկրաիներեն՝ Павлівка), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1867 թվականին։
2001 թվականի տվյալներով Պավլովկա գյուղում բնակվում էր 438 մարդ։ Բնակավայրը զբաղեցնում է 1895 կմ² տարածք։ Բնակչության խտությունը կազմում էր 231,13 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուրալսկ (գյուղ, Ուչալինսկի շրջան)

Ուրալսկ (ռուս.՝ Уральск, բաշկիրերեն՝ Уральск), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2223 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վեինտիսինկո դե Մայո (Ռիո Նեգրո)

Վեինտիսինկո դե Մայո (իսպ.՝ Departamento de 25 de Mayo), դեպարտամենտ Արգենտինայում, Ռիո-Նեգրո պրովինցիայի կազմում։ Տարածքը՝ 27106 կմ2։ Բնակչությունը՝ 13200 մարդ։ Բնակչության խտությունը՝ 0,5 մարդ/կմ2։
Դեպարտամենտը սահմանակից է՝

հյուսիսում` Էլ-Կույ դեպարտամենտին,
արևելքում` Նուէվա-դե-Խուլիո դեպարտամենտին,
հարավում՝ Չուբուտ պրովինցիային,
արևմուտքում՝ Պիլկանեու, Նորկինկո դեպարտամենտներին։


== Խոշորագույն բնակավայրեր ==


== Ծանոթագրություններ ==
Ախարջա

Ախարջա, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։


== Բնակչություն ==
XX դարի սկզբին ուներ 321 բնակիչ՝ հիմնականում ադրբեջանցիներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Հիվանդությունների բնական օջախայնություն

Հիվանդությունների բնական օջախայնություն, որոշ վարակիչ հիվանդություններ առանձնահատուկ են նրանով, որ դրանց հարուցիչները գոյություն ունեն բնության որոշակի տարածքում՝ մարդկանցից կամ ընտանի կենդանիներից անկախ, և մակաբուծում են վայրի կենդանիների օրգանիզմներում։ Նման հիվանդություններն ընդունված է անվանել բնական օջախային, իսկ տարածքը, որտեղ հանդիպում են դրանց հարուցիչները, բնական օջախներ։ Բնական օջախները սովորաբար պահպանվում են երկար ժամանակ։


== Վարակում ==
Բնական օջախային հիվանդությունների հարուցիչները շղթայական են, անընդհատ շրջանառում են վայրի կենդանիների (հաճախ՝ կրծողների և թռչունների) միջև։ Կենդանիներից կենդանիներին և կենդանիներից մարդուն դրանք փոխանցվում են միջատների, հիմնականում տզերի, որոշ հիվանդությունների դեպքում, նաև ջրի, սննդի միջոցով։ Մարդը կամ ընտանի կենդանիները բնական օջախային հիվանդություններով կարող են վարակվել՝ պատահմամբ բնական օջախ ընկնելով։ Մարդկանց բնական օջախային հիվանդությունների շարքին են դասվում (ըստ Ե. Պավլովսկու, ով առաջինն է մշակել և առաջ քաշել (1938 թվական) բնական օջախայնության վերաբերյալ ուսմունքը) ժանտախտը, տուլարեմիան, տզային և մոծակային գլխուղեղի բորբոքումը, լեպտոսպիրոզը, արյունահոսական տենդը, մաշկային լեյշմանիոզը, տզային բծավոր տիֆը և այլն։ Գոյություն ունեն նաև ընտանի կենդանիների որոշ հիվանդությունների (կատաղություն, դաբաղ, տրիխինելոզ, էխինոկոկոզ և այլն) բնական օջախներ։


== Կանխարգելում ==
Մարդու և ընտանի կենդանիների բնական օջախային հիվանդությունների կանխարգելման առավել արդյունավետ միջոց է վարակի աղբյուր հանդիսացող արյունածուծ փոխանցողների և կրծողների ոչնչացումը, ինչպես նաև ակտիվ իմունացումը, օրինակ՝ ժանտախտի, տուլարեմիայի, գլխուղեղի բորբոքման դեմ։
Փոլկ շրջան (Մինեսոտա)

Անվան այլ կիրառումների համար տե՛ս՝ Փոլկ շրջան (այլ կիրառումներ)Փոլկ շրջան (անգլ.՝ Polk County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 5,103 կմ² է, բնակչությունը՝ 31,369 մարդ (2000 թ. տվյալներով)։ Շրջկենտրոնն է Քրուկստոն բնակավայրը։ Կազմավորվել է 1858 թ.։
Լյուքսեմբուրգի ֆուտբոլի առաջնություն 1979-1980

Լյուքսեմբուրգի ֆուտբոլի առաջնություն 1979-1980, Լյուքսեմբուրգի 66-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
Ժողովածու (5007)

Ժողովածու (5007), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5007 թվի տակ։ Ձեռագիրը գրվել է 18-րդ դարում (1762 թվականից հետո)։ Գրված է թղթի վրա, որը ունի 21.3x15.8 չափս։ Ձեռագիրը կազմված է 288 թերթից։ Գրված է երկսյուն, միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարան նախագաղափար՝ 288ա, (1762 թ.), հետագայի՝ 1ա (19-րդ դար)։


== Բովանդակություն ==
Սևերիանոսի Ճառք։
Տոմարականք (վասն զատկի, խաւարման արեգական և լուսնի)։
Պատմութիւն Կայենի և Աբելի։
Բարթ. Մարաղացւոյ Մեկնութիւն վեցօրէից։
Եւստրատիոսի Քիօսացւոյ Յաղագս սրբացուցման խորհրդոյ գոյութեան (միայն տիտղոսաթերթը)։


== Ծանոթագրություններ ==
Երաժշտական ալբոմ

Երաժշտական ալբոմ, միասին թողարկված երաժշտական բաղադրյալների հավաքածու, ստանդարտ ֆորմատով, որը հնարավոր է լսել հանրամատչելի նվագարկիչների օգնությամբ։
Ալբոմային ձայնագրություն բառակապակցությունը հայտնվել է այն բանից հետո, երբ մի քանի վինիլային սկավառակներ սկսեցին վաճառվել միասին, իսկ դրանց ձևավորումը կատարված էր գրքի տեսքով։ Այնուհետ ալբոմ սկսեցին անվանել երկարանվագ 33⅓ պտույտ/րոպե 12 մատնաչափյան սկավառակներին։ Դա արվեց այն պատճառով, որ այդ ալբոմում տեղավորում էր այնքան երաժշտություն, որքան նախկին մեկ ալբոմում։ Հանրամատչելի երաժշտության ստանդարտ է դարձել 10-14 երգ մեկ ալբոմում։ Ի սկզբանե հեղինակային գանձումները կախված էին ալբոմում երգերի քանակից։


== Դասակարգում ըստ ծավալի ==
Սովորական ՝ ստանդարտ, են անվանում «LP»-ի (անգլ.՝ Long Play հայ.՝ երկարանվագ) մեկ 12 մատնաչափյան կամ լազերային սկավառակի վրա թողարկված ալբոմին, որը պարունակում է 30-80 րոպե ձայնագրություն։
Մինի ալբոմ կամ «EP» (անգլ.՝ Extended Play)  - սինգլի և ալբոմի միջանկյալ տարբերակ։
Կրկնակի ալբոմ՝ ալբոմ թողարկված 2 կրիչների վրա, որում նվագի տևողությունը հասնում է 1,5-2 ժամի։ Օր.՝ Մայքլ Ջեքսոնի This Is It ալբոմը։
Եռակի ալբոմ ՝ ալոբմ թողարկված 3 կրիչների վրա։ Օր.՝ Մայքլ Ջեքսոնի Bad 25 ալբոմը։
Բոքս սեթ (անգլ.՝ box set)՝ մի քանի կրիչներից բաղկացած հավաքածու, որն սովորաբար ունենում է տոնական փաթեթավորում, համալրված են լինում նաև այլ տիպի (նկարներ, տեսանյութեր, շապիկներ, պլակատներ, կոնֆետներ և այլն) նյութերով։ Սրանք բաղկացած են լինում սովորաբար 2-ից ավել կրիչներով։
Օր.՝ Մայքլ Ջեքսոնի The Ultimate Collection ալբոմը, որը բաղկացած է 5 կրիչներից և պարունակում է ֆոտոալբոմ։
Օր.՝ Մայքլ Ջեքսոնի Thriller 25 ալբոմը, որը բաղկացած է 2 կրիչներից, պարունակում է տեսա և ձայնանյութ, կատարված է գրքի ձևով, որի էջերին պատկերված է Ջեքսոնը


== Դասակարգում ըստ ձայնագրության տեսակի ==
Ստուդիական ալբոմ - ալբոմ, որը ձայնագրվել է ստուդիայում։
Համերգային ալբոմ-ալբոմ, որի ձայնագրվել է համերգի ընթացքում։ Սովորաբար, այդ ձայնագրությունները սովորաբար «կենդանի» են, հաճախ լսելի է նաև հանդիսատեսի ծափահարությունները։
Հավաքածու - դա ալբոմ է, որը կազմված է նախորդում հրապարակված երգերից։
«Ծրագրված»- ալբոմ (նաև «համարային», «հիմնական», «ստանդարտ», «ալբոմ»)– ոչ ստանդարտ հասկացողություն, որը օգտագործվում է, նշելու համար այն ալբոմը, որի հիմքում է նախորդում չհրապարակված ձայնագրություններ։
Ալեքսանդր Մնդոյանց

Ալեքսանդր Աշոտի  Մնդոյանց (օգոստոսի 17, 1949(1949-08-17), Երևան, Հայկական ԽՍՀ, ԽՍՀՄ), հայ դաշնակահար, մանկավարժ։ Ռուսաստանի Դաշնության վաստակավոր արտիստ (1991) պրոֆեսոր (2004)։


== Կենսագրություն ==
Ալեքսանդր Մնդոյանցը ծնվել է 1949 թվականի օգոստոսի 17-ին Երևանում։ 1960 թվականին ընդունվել է Երևանի Պ. Ի. Չայկովսկու անվան երաժշտական դպրոց, ապա տեղափոխվել է Մոսկվայի պետական կոնսերվատորիային կից Կենտրոնական երաժշտական դպրոց (դասատու՝ Ե. Պ. Խովեն), որն ավարտել է 1968 թվականին։ 1973 թվականին ավարտել է Մոսկվայի պետական կոնսերվատորիան (Բ. Մ. Դավիդովիչի դասարան)։ 1973-1976 թվականներին եղել է Մոսկվայի պետական համալսարանի կոնցերտմայստեր, այնուհետև փորձաշրջան է անցել Մոսկվայի Գնեսինների անվան երաժշտամանկավարժական ինստիտուտում (1976, ղեկավար՝ Ա. Լ. Յոխելես)։ 
Մնդոյանցի կատարումերը (մեծակտավ դաշնամուրային գործերից մինչև մանրանվագներ) առանձնանում են մեկնաբանության խորությամբ և լրջությամբ։ Որպես մենակատար, նաև նվագախմբերի հետ հյուրախաղերով շրջագայել է արտերկրում։ Համագործակցել է դիրիժորներ Վ. Ա. Գերգիևի, Դ. Ի. Կախիձեի, Ֆ. Շ. Մանսուրովի, Վ. Ժորդանիայի, Ա. Ի. Ռուդինի և ուրիշների, Պ. Ի. Չայկովսկու անվան քառյակի, «Մոսկվայի վիրտուոզներ» անսամբլի հետ։ Երկացանկում ընդգրկվել են Մ. Պ. Մուսորգսկու, Ս. Ս. Պրոկոֆևի, Ս. Վ. Ռախմանինովի, Ա. Ն. Սկրյաբինի, Պ. Ի. Չայկովսկու, Դ. Դ. Շոստակովիչի, Ա. Խաչատրյանի, Ա. Գ. Շնիտկեի և ուրիշների երկերից։ 
1991 թվականին սկսել է դասավանդել Մոսկվայի պետական կոնսերվատորիայում։ 
1977 թվականին դարձել է Վ. Կլայբեռնի անվան դաշնակահարների միջազգային մրցույթի դափնեկիր (ԱՄՆ)։
Ալբերտ Մնացականյան

Ալբերտ Մնացականյան (փետրվարի 23, 1930(1930-02-23), Երևան, ԽՍՀՄ - սեպտեմբերի 30, 1996(1996-09-30), Երևան, Հայաստան), հայտնի հայ և խորհրդային մարզիկ, դասական (հունա-հռոմեական) ըմբշամարտի մարզիչ։


== Կենսագրություն ==
1947 թվականին լրջորեն տարվել է դասական ըմբշամարտով և սկսել մարզվել Սարգիս Վարդանյանի ղեկավարությամբ։
1956 թվականին ավարտել է Ֆիզիկական կուլտուրայի հայկական պետական տեխնիկումը։ Հայկական ԽՍՀ բազմակի չեմպիոն, «Դինամո» ԵԱ-ի առաջնության հնգակի չեմպիոն, 1961 թվականի ԽՍՀՄ առաջնության բրոնզե մեդալակիր, ԽՍՀՄ սպորտի վարպետ (1953 թվական)։
1966 թվականից ՀԽՍՀ վաստակավոր մարզիչ։ 1982 թվականից ԽՍՀՄ վաստակավոր մարզիչ։ 1975-1991 թվականներին ՀԽՍՀ «Դինամո» մարզական ըմբշամարտի ավագ մարզիչ։ Տարբեր տարիներին գլխավորել է դասական(հունա-հռոմեական) ըմբշամարտի Հայաստանի հավաքականը որպես գլխավոր մարզիչ, մասնակցել է «Դինամո» Համամիութենական կամավոր ֆիզկուլտուրային մարզական միության կենտրոնական խորհրդի և ԽՍՀՄ հավաքականի մարզիկների պատրաստմանը։ Կրթել է ավելի քան 50 սպորտի վարպետներ, միջազգային կարգի սպորտի վարպետներ և ԽՍՀՄ սպորտի վաստակավոր վարպետներ։ Եղել է ԽՍՀՄ, Եվրոպայի և աշխարհի բազմակի չեմպիոններ Բենուր Փաշայանի և Ալֆրեդ Տեր-Մկրտչյանի անձնական մարզիչը։ Պարգևատրվել է ԽՍՀՄ և Հայկական ԽՍՀ կառավարական պարգևներով։


== Հիշատակ ==
1997 թվականից անցկացվում են հունահռոմեական ոճի ըմբշամարտի Ալբերտ Մնացականյանի հուշամրցաշարեր։
Աբովյան փողոցի տներից մեկի պատին, որտեղ ապրել է Ալբերտ Մնացականյանը, 2018 թվականին տեղադրվել է հուշատախտակ։


== Տես նաև ==
Բենուր Փաշայան


== Ծանոթագրություններ ==


== Գրականություն ==
Мягченков Н. И. Классическая и вольная борьба: Справочник. — М.: Физкультура и спорт, 1984. — стр.198,232 — 240 с.
Черневич Г. Л. 50 лет «Динамо».— М.: Физкультура и спорт, 1973 г. — стр.305 — 352с.
Есаян Р. М. «50 лет „Динамо“ Армении». — изд."Айастан", Ереван 1977 г. — стр.94 — 152 с.


== Արտաքին հղումներ ==
«Мнацаканян Альберт Сумбатович — Энциклопедия фонда «Хайазг»» (ռուսերեն)։ ru.hayazg.info։ Վերցված է 2018-10-18 
yerevan.am | В Ереване будут установлены мемориальные доски, увековечивающие память Сергея Мергеляна и Сена Аревшатяна
Сегодня в центре Еревана, на стене дома… — Журнал АРМЕНИЯ ТУРИСТИЧЕСКАЯ | Facebook
Երևանում բացվեց անվանի ըմբիշի հուշատախտակը
Կորմո

Կորմո (ֆր.՝ Cormost), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 283 մարդ, բնակչության խտությունը` 24.91 մարդ/կմ²։ Բնակավայրը զբաղեցնում է 11.36 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 15 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 183 աշխատունակ (15-64 տարեկան) բնակիչ, որոնցից ակտիվ էին 128-ը, իսկ ոչ ակտիվները` 55։ Ակտիվության ցուցանիշը կազմում է 69,9 %։ 128 աշխատունակ մարդկանցից աշխատել է 109 անձ (59 տղամարդ և 50 կին)։ Գործազուրկ են եղել 19 անձ (11 տղամարդ և 8 կին)։ 55 անաշխատունակներից 13-ը եղել են աշակերտներ կամ ուսանողներ, 33-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յասենևո (Մոսկվայի շրջան)

Յասենևո, թաղամաս Մոսկվայում, որը գտնվում է հարավ-Արևմտյան վարչական շրջանում
, ինչպես նաև համապատասխան համանուն  մունիցիպալ շրջանում։


== Ընդհանուր ==
Յասենևոյի տարածքը գտնվում է Մոսկվայի հարավում և հարակից է Մոսկվայի օղակաձև ավտոմոբիլային ճանապարհին։ 1976 թվականից սկսած՝ զանգվածային բնակելի կառուցապատում է տեղի ունեցել։ Տարածքը կառուցվել է համապարփակորեն Յակով Բելոպոլսկի Յակով Բելոպոլսկու ղեկավարության ներքո մշակված նախագծի հիման վրա։ Նրան շնորհվում է ԽՍՀՄ ժողովրդական ճարտարապետ | ԽՍՀՄ ժողովրդական ճարտարապետ]] կոչումը։ Տարածքը դասակարգվում է որպես «հանրակացարանային» շրջանայն զուրկ է խոշոր արդյունաբերական ձեռնարկություններից։
Տարածքը զարգացմամբ ուղղակիորեն չի հարում հարևան տարածքների զարգացմանը։ Յասենևոն բոլոր ուղղություններով, բացառությամբ արևմտյանի (հարավից՝ Մոսկովյան օղակաձև ճանապարհով՝ Բիցայի հանգստի գոտի) շրջապատված է Բիցևսկու անտառով։ Շրջանի արևմտյան մասում կա արդյունաբերական և պահեստային գոտի, որն անցնում է դեպի «Տաք կայարան»։ Մոտակա շրջաններն են Հյուսիսում՝  Կոնկովո և  Զյուզինո, արևելքում՝ Չերտանովո։ Հարավում Մոսկվայի օղակաձեւ ճանապարհից դուրս գտնվող տարածքը կառուցված չէ. մինչ 2012 թվականը, այն պատկանել է  Մոսկվայի մարզին,  վարչական սահմանների ընդլայնումից հետո։
Շրջանի տարածքը 25,4 կմ քառ է, որից 6,4 կմ քառ. բնակավայր է, 1,7 կմ քառ․ արդյյունաբերական գոտի է, մնացածը՝ Բիցևսկու անտառի տարածք
2020 թվականի հուլիսի դրությամբ Յասենևոն զբաղեցնում է անշարժ գույքի միջին գնի 55-րդ հորիզոնականը (Մոսկվայի շրջաններ).
Յասենևոն Մոսկվայի էկոլոգիապես մաքուր տարածքներից մեկն է։
Յասենևոյի տարածքում Տաք կայարանի մոտ գտնվում է Մոսկվայի ամենաբարձր կետը `ծովի մակարդակից 255,2 մետր բարձրության վրա։
Մոսկվայի օղակաձև ճանապարհից դուրս՝ Յասնևոյին հարող տարածքում, գտնվում է  Ռուսաստանի արտաքին հետախուզական ծառայության շտաբը։


== Ծանոթագրություններ ==
Աստված մահացել է

Աստված մահացել է կամ Աստված մահացած է (գերմ.՝ Gott ist tot), Ֆրիդրիխ Նիցշեի արտահայտությունը, որն առաջին անգամ տեղ է գտել 1881-1882 թվականներին գրված «Զվարթ գիտություն» գրքում։ Տվյալ արտահայտության հետ է կապված հետմոդերնիստական փիլիսոփայության «աստծո մահը» փոխաբերությունը։
Սովորաբար արտահայտությունը կապված է անմիջապես էմպիրիկ կյանքից դուրս գտնվող, իր մեջ պատմության պլանը բովանդակող, աշխարհի գոյությանը իմաստ տվող մարդկության գոյատևման որևէ երաշխիքի գոյության վերաբերյալ պատկերացումների քայքայման հետ։ Նման երաշխիքի բացակայության գաղափարը առաջացել է որպես Աստծո արդարացման բանավեճի հետևանք (տես՝ Թեոդիկեա), և ժամանակակից եվրոպական փիլիսոփայության հիմնական նախադրյալներից մեկն է։


== Ծանոթագրություններ ==


== Արտաքին հղումներ ==
The Joyful Wisdom, The Madman
Ջոն Մ. Ֆրեյմ // "Մահացած Աստծո աստվածաբանություն"
Ադայխոխ

Ադայխոխ, լեռնագագաթ Մեծ Կովկասի Գլխավոր լեռնաշղթայում, Հյուսիսային Օսիայում, բարձրությունը 4408 մետր։
Անվանումը (ռուսերեն՝ Адай-Хох) առաջացել է օսերեն ադայ «պապ» և խոխ «լեռ» բառերից, այսինքն՝ «Պապլեռ»։


== Աղբյուրներ ==
Չերտկովսկայա

Չերտկովսկայա (ռուս.՝ Чертковская), գյուղ (ստանիցա) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Պարամոնովսկի գյուղական համայնքի կազմի մեջ։
Կրիշան Չանդար

Կրիշան Չանդար (Նոյեմբերի 19,  նոյեմբերի 23, 1914(1914-11-23), Wazirabad, Gujranwala District, Փանջաբ, Բրիտանական Հնդկաստան, Բրիտանական կայսրություն - մարտի 8, 1977(1977-03-08), Մումբայ, Հնդկաստան), հնդիկ գրող, ով իր գործերը ստեղծեց հիմնականում ուրդու լեզվով, ավելի ուշ (Բրիտանական Հնդկաստանի բաժանումից հետո) նույնպես գրել է հինդի։ Նա գրել է ավելի քան 20 վիպակ, 30 պատմագիրք (այն ժանրը, որում նա հիմնականում աշխատել է), և բազմաթիվ ռադիոյի պիեսներ, ինչպես նաև մի շարք սցենարներ ֆիլմերի և երգիծական ստեղծագործությունների համար։
Ծնվել է Բրիտանական Հնդկաստանի Գուջրանվալա նահանգի Վազիրաբադ քաղաքում (այժմ՝ Պակիստան)։ Նա իր մանկությունն անց է կացրել Քաշմիրի Փենչ քաղաքում, որտեղ հայրը բժիշկ էր աշխատում տեղական մահարայում։ 1930-ականների առաջին կեսին նա սովորում է Լահորի Ֆարման քրիստոնեական քոլեջում, որն ավարտել է 1934 թ.-ին։ Քոլեջում նա տեղական ամսագրի անգլերեն բաժնի խմբագիրն էր և հետաքրքրվեց անգլիական գրականությամբ։ 1932-ին նույն ամսագրի ուրդու բաժնի խմբագիրն իր մեջ հրապարակեց Կրիշանի առաջին պատմվածքը՝ «Սադհու»։
Նրա պատմությունների թեման սովորաբար եղել է Հնդկաստանի քաղաքային աղքատների և գյուղացիների կյանքը և քննադատությունը հնդկական կաստայի համակարգի մասին, չնայած նա գրել է այլ թեմաների, այդ թվում՝ Հնդկական պատմության վերաբերյալ։ Բրիտանական Հնդկաստանի միության և Պակիստանի բաժանումից հետո այս թեման, որին նա կտրուկ բացասական էր մոտենում, արտացոլվեց նաև նրա ստեղծագործություններում։ Չանդարի գրքերը հրատարակվում են Հնդկաստանում 16 տեղական լեզուներով, շատ աշխատանքներ թարգմանվել են օտար լեզուներով՝ ներառյալ անգլերեն և ռուսերեն։ ԽՍՀՄ-ում նրա գրքերից ամենահայտնիներն էին «Էշի արկածները» երգիծական վեպը և փիլիսոփայական հեքիաթը «Հակադարձած ծառը»։
Կրիշան Չանդարը մահացավ Բոմբեյում 1977-ի մարտի 8-ին՝ սրտի զանգվածային ինֆարկտից՝ շարունակելով աշխատել մինչև կյանքի վերջին օրը։ Իր մասում կոչվում է Պունչ քաղաքում գտնվող այգի, որի կենտրոնում նրա համար հուշարձան է տեղադրված։


== Պատկերասրահ ==

		
		


== Ծանոթագրություններ ==


== Գրականություն ==
Глебов Н., Сухочев А. Литература урду. — М.: Наука, 1967. — С. 162—165. — 230 с.
Каюмова Р. К характеристике этапов творческого пути Кришана Чандара // Краткие сообщения Института народов Азии АН СССР : сборник. — М.: Издательство восточной литературы, 1965. — В. 80.
Чандар Кришан / А. С. Сухочев // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Շնայտենբախ

Շնայտենբախ (գերմ.՝ Schnaittenbach), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 4199 մարդ (ըստ 2010 թվականի դեկտեմբերի 31-ի)։ Տարածքը 62,55 կմ² է։ Պաշտոնական կոդ՝ 09 3 71 150։
Քաղաքը ստորաբաժանվում է 10 քաղաքային շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Վերնիսաժ

Անվան այլ կիրառումների համար տե՛ս՝ Վերնիսաժ (այլ կիրառումներ)
Վերնիսաժ, արվեստի գործերի ցուցահանդես-վաճառք, որի ժամանակ սովորաբար ներկա են լինում ստեղծագործող արվեստագետները, նրանց քննադատներ և հատուկ հյուրեր։ Անվանումը առաջացել է ֆր.՝ vernis («լաք») բառից, քանի որ նախկինում նկարիչները այս ցուցահանդեսի ժամանակ լաք էին քսում իրենց նկարի վրա։
Այժմ երբեմն վերնիսաժ են կոչվում սովորական կիրակնօրյա տոնավաճառները, որտեղ վաճառվում են հուշանվերներ, անտիկվար իրեր (գորգեր, զարդեր, նկարներ, ոսկերչական իրեր, մետաղադրամներ) և այլ ապրանքներ։
Կոնստանտին Քարամյան

Կոնստանտին Անդրանիկի Քարամյան (դեկտեմբերի 7, 1923(1923-12-07) - ապրիլի 2, 1986(1986-04-02), Երևան, Հայկական ԽՍՀ, ԽՍՀՄ), հայ խորհրդային երկրաբան։ Երկրաբանա-հանքաբանական գիտական դոկտոր (1977)։ ԽՄԿԿ անդամ 1948 թվականից։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
1951 թվականին ավարտել է Երևանի համալսարանը։ Նույն թվականից աշխատել է ՀԽՍՀ ԳԱ երկրաբանական գիտական ինստիտուտում, 1982 թվականից՝ օգտակար հանածոների բաժնի վարիչ։ Հիմնական աշխատությունները վերաբերում են ՀԽՍՀ մետաղային հանքավայրերի երկրաբանության և միներալոգիայի հարցերին։ Պարգևատրվել է Կարմիր աստղի երկու շքանշանով։
Աղբուռուն (լեռ)

Աղբուռուն լեռ, լեռ Փոքր Կովկաս լեռնահամակարգում Ելիզավետսյոլի նահանգի Շուշիի գավառում։ Նշված է Կովկասի 5-վերստանոց քարտեզում։


== Ծանոթագրություններ ==
Ջոլ Ադամս

Ջոլ Ադամս (անգլ.՝ Joel Adams, դեկտեմբերի 16, 1996(1996-12-16), Բրիսբեն, Ավստրալիա), ավստրալիացի փոփ-սոուլ երգիչ-երգահան և պրոդյուսեր, հայտնի է 2015 թվականին թողարկված «Please Don't Go» դեբյուտային սինգլով։ 2018 թվականի հոկտեմբերի 5-ին թողարկվել է Ադամսի մյուս սինգլը՝ «Կեղծ ընկերներ»։


== Կենսագրություն ==
Ադամսը ծնվել և մեծացել է Ավստրալիայի Բրիսբեն քաղաքում։ Նա ունի պորտուգալիական, հարավաֆրիկյան և անգլիական ծագում։ Ջոլն ավարտել է Բրիսբենի՝ Մարիստ Աշգրոուվի քոլեջը։
Նրա բեմական անունը իր մոր օրիորդական ազգանունն է։ Ջոլը փոխել է իր անունը Գոնսալվեսից, քանի որ նրա ազգանունը դժվար էր գրելու և ճիշտ արտասանելու համար, քանի որ իր Պորտուգալիայի ժառանգությունն էր։


== Կարիերա ==


=== 2012-ներկա ժամանակ. «The X Factor» և «Please Don't Go» ===
Ջոլը ժողովրդավարություն է ձեռք բերել 2012 թվականին՝ 15 տարեկան հասակում, կատարելով Մայքլ Ջեքսոնի և Փոլ ՄաքՔարթնիի "The Girl is Mine" երգը The X Factor Australia-ի համար (Ջոլ Գոնսալվես անվան տակ)։ Այն բանից հետո, երբ նա ցուցադրվել է որպես ամենաերիտասարդ և խոստումնալից երգիչներից մեկը, նա վերացվել է «բութքամփ»-ի փուլում։
Նա թողարկել է իր դեբյուտային «Խնդրում եմ մի գնա» սինգլը 2015 թվականի նոյեմբերին, որը ARIA Chart հիթ-շքերթում նորամուտը նշել Է 2016 թվականի փետրվարին 88 համարի ներքո, ավելի ուշ ելույթ է ունեցել 55 համարի ներքո։ Նա նաև Canadian Hot 100-ում հասել է 54 համարի գագաթնակետին, համար 6 Շվեդիայում և համար 11 Նորվեգիայում։ Երգը նաև հայտնվել է UK Independent Single Breakers-ի հիթ-շքերթներում 42 շաբաթվա ընթացքում, հասնելով 1-ի համարին 2016 թվականի հունիսին, հուլիսին, օգոստոսին և սեպտեմբերին և UK Singles Chart-ում 50-րդ հորիզոնականը զբաղեցնում է 2016 թվականի օգոստոսի 5-ին։ Երգը պաշտոնապես գրանցված է աշխարհի ավելի քան 15 երկրներում, ներառյալ ԱՄՆ-ը, Մեծ Բրիտանիան, Կանադան և Ավստրալիան։ Ավստրալիայում երգն անցկացրել է 31 շաբաթ ARIA Top 100 Singles Chart-ում, բայց ոչ մի անգամ չի կոտրել Թոփ-50-ը, հասնելով #55-ի։
2016 թվականի հոկտեմբերին Ադամսը Spotify's 25 Under 25-ի ցուցակում ճանաչվել է աշխարհի 16-րդ ամենաազդեցիկ նկարիչը, որում նշված են մինչև 25 տարեկան ամենաազդեցիկ երաժշտական կատարողները։
2016 թվականի նոյեմբերի դրությամբ Խնդրում եմ միգ գնա երգը հեռարձակվել է ավելի քան 400 միլիոն անգամ, իսկ երաժշտական հոլովակը դիտվել է ավելի քան 73,6 միլիոն անգամ։ Նույն ամսվա երաժշտական ցանցի հետ հարցազրույցում Ադամսը հայտարարել է, որ իր դեբյուտային ալբոմը ձայնագրվել է, և նրա հաջորդ թողարկումը շուտով կլինի։ Ադամսը 2016 թվականի մեծ մասը ծախսել է  գրելու և  նոր երաժշտություն արձանագրելու վրա, հիմնականում ապրում է Լոնդոնում և Ստոկհոլմում։
2017 թվականի հունվարին Ադամսը թողարկել է «Մահանալ քեզ համար» երգի տեսահոլովակը։ Այն հասանելի էր իր կայքից անվճար ներբեռնման համար։
2018 թվականի հոկտեմբերին Ադամսը թողարկեց իր երկրորդ «Կեղծ ընկերներ» սինգլը։ Երգը գրվել է Ադամսի, Ռայան Թեդերի և ԶԱԿ Սքելթոնի համահեղինակությամբ։ Ըստ Ադամսի թիմի՝ երգը «այն մասին է, թե ով է ձեր իրական ընկերները, երբ չիպսերն ավարտվում են»։


== Սկավառակագրություն ==


=== Սինգլներ ===


== Ծանոթագրություններ ==


== Արտաքին հղումներ ==
http://www.joeladamsofficial.com Ջոլ Ադամս. պաշտոնական կայք
Ջոլ Ադամս Թվիթթերում
Ջոլ Ադամս Ֆեյսբուքում
Adams Տեսանյութը ՅուԹյուբում
Հմայակ Երզնկյան

Հմայակ Հարությունի Երզնկյան (1892, Հաղպատ, Բորչալուի գավառ, Ռուսական կայսրություն - 1941), հայ կուսակցական, պետական գործիչ։ 
Արամայիս Երզնկյանի եղբայրը։


== Կենսագրություն ==
Ներսիսյան դպրոցն ավարտել է 1913 թվականին և անմիջապես զորակոչվել բանակ որպես շարքային զինվոր։ Մասնակցել է Առաջին համաշխարհային պատերազմին։ Մարտերին մասնակցել է ռուս-ավստրիական ռազմաճակատում։ Վիրավորվել է երեք անգամ։ Երրորդ անգամ վիրավորվելուց հետո գերի է ընկել։
Փախուստի բազմաթիվ փորձերից հետո վերջապես նրան հաջողվում է փրկվել գերությունից և, շատ զրկանքներից ու տառապանքներից հետո, 1918 թվականին հասնել իր հայրենի գյուղը՝ Հաղպատ։ Մինչև 1920 թվականը աշխատել է Հաղպատում որպես գյուղական դպրոցի ուսուցիչ։
1920 թվականին ընդունվել է կոմունիստական կուսակցության շարքերը։ Հայաստանում խորհրդային կարգերի հաստատվելուց հետո 1921-1924 թվականներին, աշխատել է որպես Ուզունլարի հեղկոմի նախագահ, Լոռի-Փամբակի գավկոմի հրահանգիչ և ապա նշանակվել Ղարաքիլիսայի առաջին աստիճանի կուսակցական դպրոցի վարիչ։
1925 թվականին Հմայակ Երզնկյանը տեղափոխվել է Երևան և մինչև 1935 թվականը աշխատել որպես Հայկոոպի հրահանգիչ, այնուհետև Հայտնարկոոպի կազմբաժնի վարիչ և ապա Հայտնարկոոպի նախագահ։
1935 թվականին ընտրվել է Հոկտեմբերյանի շրջանային գործադիր կոմիտեի նախագահ, իսկ 1936 թվականին նշանակվել Հայաստանի ժողկոմխորհին կից ներգաղթի կոմիտեի ավանների շինարարության պետ։
Ընտրվել է ՀԿԿ II և IV համագումարների պատգամավոր, մասնակցել է մի շարք խորհրդաժողովների, մի քանի անգամ ընտրվել է Հայաստանի կենտգործկոմի անդամ։


== Ծանոթագրություններ ==
Պորտիլիոլա

Պորտիլիոլա  (իտալերեն՝ Portigliola), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 1284 մարդ, բնակչության խտությունը կազմում է 257 մարդ/կմ²։ Զբաղեցնում է 5 կմ² մակերես տարածք։ Փոստային ինդեքսն է՝ 89040։ Հեռախոսային կոդը՝ 0964։
Պորտիլիոլան սահմանակից է Անտոնիմինա, Լոկրի, Սանտ Իլարիո դելլո Իոնիո մունիցիպալիտետներին։
Քաղաքի հովանավորն է Սուրբ Լեոնարդ Նոբլացին։ Տոնը նշվում է նոյեմբերի 6-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0964 365002
Էլեկտրոնային փոստ՝ info@comune.portigliola.rc.it
Պաշտոնական կայք՝ http://www.comune.portigliola.rc.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գրիգոր Գովրիկյան

Գրիգոր Գովրիկյան (մայիսի 14, 1840(1840-05-14), Գեռլա, Կլուժ, Ռումինիա - հունվարի 20, 1931(1931-01-20), Վիեննա, Առաջին Ավստրիական Հանրապետություն), ռումինահայ պատմաբան, մանկավարժ։


== Կենսագրություն ==
Սովորել է Գեռլայի հայկական դպրոցում, ապա ընդունվել Վիեննայի Մխիթարյան միաբանության վանքը։ 1909 թվականին ընտրվել է նույն միաբանության ընդհանուր աբբահայր։ Իբրև մանկավարժ աշխատել է Վիեննայում՝, Կ․ Պոլսում, Գեռլայում, Եղիսաբեթուպոլսում։ Խաչիկ Սոնկոտյանի (Սոնգոտ Քրիշտոֆ) հետ ձեռնարկել է «Արմենիա» հունգարական հայագիտական հանդե]ի հրատարակմանը։ Հոդվածներ է գրել «Եվրոպա», «Բազմավեպ» և այլ պարբերականներում, կազմել դասագրքեր։ Մեծ արժեք են ներկայացնում Եղիսաբեթուպոլսի պատմությանը նվիրված եռահատոր աշխատությունը (արժանացել է իզմիրյան մրցանակի) և Խաչիկ Սոնկոտյանի գործակցությամբ գրած՝ Գեռլա քաղաքի պատմությունը։ Պ․ Ֆերհատյանի հետ կազմել է Գեռլայի հայերեն ձեռագրերի ցուցակը, որի միայն մի մասն է լույս տեսել։


== Ծանոթագրություններ ==
(7758) Պոլանդերսոն

(7758) Պոլանդերսոն (անգլ.՝ Poulanderson), աստերոիդ աստերոիդների հիմնական գոտում։ Հայտնաբերվել է 1990 թվականի մայիսի 21-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,382257 ա. մ., առավելագույնը մոտենում է 1,9395 ա. մ. հեռավորության վրա և հեռանում 2,825 ա. մ.։ Արեգակի շուրջ մեկ ամբողջական պտույտ է կատարում 1343,02 երկրային օրվա ընթացքում, իր ուղեծրով շարժվելով միջինում 0,268053 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7758) Պոլանդերսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայման Շտայնթալ

Հայման Շտայնթալ (գերմ.՝ Heymann Steinthal, մայիսի 16, 1823(1823-05-16), Գրյոբցիգ, Südliches Anhalt, Անհալթ-Բիտտերֆելդ, Սաքսոնիա-Անհալթ, Գերմանիա - մարտի 14, 1899(1899-03-14), Բեռլին, Գերմանական կայսրություն), գերմանացի լեզվաբան։ Բեռլինի համալսարանի պրոֆեսոր (1863 թվականից), լեզվաբանության մեջ հոգեբանական ուղղության հիմնադիրներից։
Գործունեության առաջին շրջանում նկատելի աշխատանք է կատարել Վ․ Համբոլդտի հայացքները տարածելու ուղղությամբ։ Լեզվական երևույթները մեկնաբանել է հոգեբանության՝ ժողովրդահոգեբանության դիրքերից։ Անդրադարձել է լեզվի ծագման ու զարգացման, լեզվի ու մտածողության փոխհարաբերության հարցերին, լեզուների տիպաբանական դասակարգմանը։ Փորձել է հիմնավորել լեզվի ծագման «բնաձայնության տեսությունը»։ Այսպես կոչված, ժողովրդի ոգու արտահայտման մեջ էական տեղ է հատկացրել լեզվին։ Թեև մարդկային կոլեկտիվների ձևավորման ու լեզվի ծագման խնդրում կարևոր գործոն է դիտել աշխատանքը, սակայն շատ երևույթների մեկնաբանության մեջ ունեցել է իդեալիստական հայեցակետ։ Զբաղվել է նաև լեզվաբանության պատմության հարցերով։


== Ծանոթագրություններ ==
Արսեն Շապանյան

Արսեն Շապանյան (Շաբանյան) (հունիսի 8, 1864(1864-06-08), Սունինց, Խոտորջուր, Սպեր և Կարին, Օսմանյան կայսրություն - ապրիլի 22, 1949(1949-04-22), Նյոյի սյուր Սեն, Սենա, Ֆրանսիա), հայ նկարիչ։


== Կենսագրություն ==
Արսեն Շապանյանը ծնվել է Արևմտյան Հայաստանի Կարին գավառի Սունինց գյուղում։ Նախնական կրթությունը ստացել է տեղի Արծնյան վարժարանում, որտեղ էլ ստացել է նկարչության առաջին դասերը։ 1874 թվականին մեկնում է Վենետիկ և ուսանում Մուրադ-Ռափայելյան վարժարանում։ 1883 թվականին վերադարձել է Կարին։ 1891 թվականին տեղափոխվել է Բաթում, ծառայել առևտրական բանկի մի մասնաճյուղում։ Շարունակում է զբաղվել նկարչությամբ։ 1891 թվականի օգոստոսին մեկնել է Թեոդոսիա` հյուրընկալվելով ծովանկարիչ Հովհաննես Այվազովսկուն։


=== Կրթություն ===
Սովորել է Վենետիկում, ապա մեկնել Թեոդոսիա, Հովհաննես Այվազովսկու խորհրդով մեկնել Փարիզ, հաճախել Ժյուլիանի ակադեմիա՝ աշակերտելով Գ. Մորոյին, Ժ. Պ. Լորանսին և Բ. Կոնստանին։ Ստեղծել է հիմնականում ծովանկարներ։


== Աշխատանքներ ==
Առաջին անգամ աշխատանքները ցուցադրել է Փարիզում, 1894 թվականին՝ ներկայացնելով Բրետանի ծովափնյա տեսարաններ պատկերող նկարներ։ Շապանյանի ծովանկարներին բնորոշ է բանաստեղծականությունը, խոհականությունը։ Նշանավոր գործերից են՝ «Վերջալույս Բրետանում», «Լուսնի լույսով», «Պայծառ գիշեր», «Ցայգախոհք», «Լուսնյակ գիշեր», «Լուսնկայն»։ Ստեղծել է նաև կենցաղային նկարներ («Խաչափառ որսացող կանայք»), նատյուրմորտներ։ Շապանյանի ստեղծագործությունները ցուցադրվել են նաև Լոնդոնում։ Փարիզի Ժորժ Պտի Ա. Շտպանյան նկարասրահում 1926 թվականին ցուցադրած գործերի համար պարգևատրվել է «Պատվո լեգեոն» շքանշանով։ Շապանյանն եղել է Ֆրանսիայի ծովանկարիչների և գունավոր փորագրության նկարիչների ընկերությունների հիմնադիրներից, հայ արվեստագետների «Անի» ընկերության անդամ։ Շապանյանի «Նորմանդացի ձկնորսներ» աշխատանքը (1898) գտնվում է Հայաստանի ազգային պատկերասրահում։


== Պարգևներ ==
Ֆրանսիայի Պատվո լեգեոնի շքանշան (1926)


== Գրականություն ==
Շիշմանյան Ռ., Բնանկարն ու հայ նկարիչները, Երևան, 1958։
Խաչատրյան Շ., Ֆրանսահայ կերպարվեստը, Երևան, 1991։


== Ծանոթագրություններ ==


== Արտաքին հղումներ ==
Արա Հակոբյան, «Արսեն Շաբանյան», Պոլիգրաֆ Բիզնես հրատարակչություն, 144 էջ, Երևան 2009, Տիգրան Մեծ հրատարակչատուն։
Շավարիխա

Շավարիխա (ռուս.՝ Шавириха), գետ Կամչատկա թերակղզի, Ռուսաստանում։ Գետի երկարությունը մոտ 24 կմ։ Թափվում է Մեծ Խապիցա գետի ձախ ափին՝ 59 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000017763


== Տես նաև ==
Միլկովկա
Ժովխանի առու


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սաբինկա (Ուրժումկայի վտակ)

Անվան այլ կիրառումների համար տե՛ս՝ Սաբինկա (այլ կիրառումներ)Սաբինկա (ռուս.՝ Сабинка), գետ Ռուսաստանում, հոսում է Ուրժումսկի շրջան Կիրովի մարզում։ Գետաբերանը տեղակայված է Ուրժումկա գետի ձախ ափին՝ 42 կմ հեռավորության վրա։ Գետի երկարությունը 12 կմ է։
Գետի ակունքը գտնվում է անմարդաբնակ Մարի Սաբույալ գյուղում սահմանի մոտ Մարի Էլ հանրապետությունում, Կոսոլապովո գյուղից 12 կմ հյուսիս-արևելք։ Գետը հոսում է արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300512111100038347
Հիդրոլոգիական ուսումնասիրությունների կոդը - 111103834
Ավազանի կոդը - 10.01.03.005
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սիլվիա Ռաֆայել

Սիլվիա Ռաֆայել Շյոդտ (նորվ.՝ Sylvia Raphael Schjødt, եբրայերեն՝ סילביה רפאל‎, ապրիլի 1, 1937(1937-04-01), Քեյփթաուն, ՀԱՀ - փետրվարի 10, 2005(2005-02-10) կամ փետրվարի 9, 2005(2005-02-09), Պրետորիա, ՀԱՀ), Հարավային Աֆրիկայում ծնված Մոսադի գործակալ, ով մեղադրվում է մատուցող Ահմեդ Բուչիկխի սպանության համար։ Վերջինս սխալմամբ ընդունվել էր որպես ահաբեկիչ Ալի Հասան Սալամե։


== Կենսագրություն ==
Սիլվիա Ռաֆայելը ծնվել է 1937 թվականի ապրիլի 1-ին Քեյփթաունում։  Հայրն ազգությամբ հրեա է, աթեիստ, ասսիմիլացիայի ենթարկված։ Մայրը քրիստոնյա է, և Սիլվիան ընդունել է մկրտությունը։ 1963 թվականին մեկնեց Իսրայել, կապված Հարավային Աֆրիկայում տիրող ապարտհեյդի ռեժիմի և մշտական հակասեմիտիստական տրամադրությունների հետ։
Սիլվիան սկզբում բնակվում էր կիբուցում, այնուհետև աշխատում է դպրոցում որպես ուսուցչուհի, դասավանդելով անգլերեն և ֆրանսերեն։ Եբրայերենից բացի նա տիրապետում էր իսպաներենին, գերմաներենին և արաբերենին։ Հենց այդ պատճառով էլ Սիլվիայով հետաքրքրվեց Մոսադը և նրան աշխատանք առաջարկեց։ Մարտական պատրաստություն անցնելուց հետո, նա գործուղվում է Փարիզ, որտեղ պաշտոնապես աշխատում է լրագրող, ունենալով անձնագիր ֆոտոլրագրող Պատրիսիա Ռոկսբորոյի (անգլ.՝ Patricia Roxborough) անվամբ։ Մյունխենի Օլիմպիադայի ողբերգությունից հետո Իսրայելական կառավարությունը որոշում ընդունեց գտնել և ոչնչացնել  «Սև սեպտեմբեր» կազմակերպության բոլոր անդամներին, և Սիլվիայից ստացված տեղեկություններն օգնեցին վերացնել երեք հոգու։ Ավելի ուշ Ռաֆայելն ընդգրկվեց  «Աստծո Ցասում» օպերացիայի մասնակիցների թիմում։
1973 թվականի հուլիսի 21-ին Լիլիհամերում Մոսադի գործակալների խումբը, որոնց մեջ էր նաև Սիլվիա Ռաֆայելը, սպանեց  ծագումով մարոկկացի,  մատուցող, հայտնի ֆրանսիացի- մարոկկացի երաժիշտ Չիկո  Բուչիկխի ավագ եղբորը, Ահմեդ Բուչիկխին, սխալմամբ նրան ընդունելով որպես Մյունխենի ահաբեկչության կազմակերպիչ Ալի Հասան Սալամի։  Սկսվեց միջազգային սկանդալ, 1974 թվականի փետրվարի 1-ին Ռաֆայելը ձերբակալվեց, նրան մեղադրանք առաջադրվեց սպանության, լրտեսության և կեղծ անձնագիր օգտագործելու համար։ Դատարանը նրան դատապարտեց հինգ ու կես տարվա ազատազրկման, բայց 15 ամիս անց, 1975 թվականի մայիսին նրան արտաքսեցին Նորվեգիայից, որպես օտարերկրյա քաղաքացի։  

Ազատվելուց հետո Սիլվիան ամուսնացավ իր փաստաբան Աննեուսա Սկյոդտ-կրտսերի հետ, սակայն նորից արտաքսվեց Նորվեգիայից։ 1979 թվականին նա Նորվեգիայում բնակության թույլտվություն ստացավ, որտեղից էլ 1992 թվականին տեղափոխվեց ՀԱՀ։  Նա մահացավ Պրետորիայում  2005 թվականին 68 տարեկան հասակում, սպիտակարյունությունից։ Նա թաղվեց Իսրայելում բարձրագույն զինվորական պատիվներով։


== Գրականություն ==
Oren, Ram; Kfir, Moti (19 September 2014). Sylvia Rafael: The Life and Death of a Mossad Spy. The University Press of Kentucky. ISBN 978-0813146959.


== Ծանոթագրություններ ==